es en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da sv da da da da da da da da da da da da da da da da da da da als da da en da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Guide: Dyrk havtorn i haven | ISABELLAS
af Hilde Strandberg Mugaas 27.04.2020
Foto: Christina Uhlin og Jytte boch.
Mange sanker havtorn uden at tænke over, at den faktisk sagtens kan dyrkes i haven. Her får du en guide til at dyrke havtorn i egen have.
Havtorn har mange gode egenskaber, der gør den velegnet som haveplante, selv om den stadig er mere almindelig i den vilde natur. Den er nøjsom og næringsrig og samtidig et smukt indslag i haven med sine sølvfarvede blade og skinnende, orange bær.
Havtorn er de senere år blevet en populær ingrediens i mad og drikke, men i Østeuropa har man en lang tradition for at bruge de syrlige bær til bl.a. saft, vin, gelé, syltetøj og snaps. Faktisk indeholder et enkelt havtornbær lige så meget C-vitamin som en hel appelsin, så der er mange gode grunde til at udnytte de velsmagende bær.
Pasning og pleje af havtorn
Er din have udsat for blæst, kan du bruge havtorn som læplante. Den har en tæt vækst og trives på forblæste steder. Vækstformen og de tornede grene er også med til at holde rådyr væk fra haven.
Havtorn spreder sig gerne, både ved rodskud og ved hjælp af bærrenes frø, som har let ved at spire. Vil du undgå rodskuddene, kan du plante havtorn i 50 cm dybe potter uden bund, som du så graver ned i jorden. Potten forhindrer, at rodskuddene breder sig, mens rødderne kan vokse ud gennem hullet i bunden. Du kan også dyrke havtorn i store krukker.
Blomst og blomstring for havtorn
I maj-juni får havtorn små, gule blomster. Bærrene kan høstes fra september. De sidder længe på busken, men er voldsomt populære hos småfuglene, så du skal være tidligt ude, hvis du vil plukke dem. Busken giver mange bær, men det kan tage et par år, før den kommer i gang.
Guide: Tips til mere smagfulde bær på dine bærbuske
Placering og jordbund til havtorn
Havtorn trives bedst i fuld sol og i kalkholdig jord, men det er en nøjsom plante, som fint kan gro i grus- eller sandjord. Når den er et par år gammel, udvikler den rodknolde, som binder luftens indhold af kvælstof. Den har derfor kun brug for tilførsel af gødning de første par år.
Ikke alle haver levner plads til, at havtorn kan vokse helt frit. Væksten kan holdes nede ved beskæring om sommeren eller i sensommeren, når du har høstet de bær, du skal bruge. Småfuglene vil takke dig, hvis du lader lidt bær blive siddende til dem.
Læs mere: Træer og buske til fuglene i haven.
Du skal have flere havtorn buske, hvis du vil have bær
Havtorn får om efteråret gulorange bær. Der findes både han- og hunplanter. Det er hunplanten, som bærer frugt, men kun hvis der er en hanplante til at sikre bestøvningen. Vil du have havtorn til at sætte bær i din have, har du altså brug for både han- og hunplanter. En tommelfingerregel siger, at én hanplante kan bestøve op til seks hunplanter.
Det kan være lidt svært at plukke bærrene, som nemt går i stykker. Desuden sidder de beskyttet af lange, spidse torne. Et godt tip er at klippe hele grene af, lægge dem i fryseren og så ryste eller banke bærrene af, når de er frosne. Så får du klaret beskæringen ved samme lejlighed. Der findes også tornefri hybrider, f.eks. ’Orange Energy’.
Havtorn vokser vildt mange steder i Danmark, især ved kysterne, hvor den gror i kalkholdigt sand. Man kan også møde den længere inde i landet, bl.a. i gamle grusgrave. Havtorn tåler både blæst og saltvand, men stiller store krav til lys. Hvis naboerne er for dominerende, taber den nemt konkurrencen.
Plantens tilknytning til strandområder og dens tornebesatte grene har på dansk givet den navnet havtorn. I Norge hedder den ”tindved”, fordi veddet er så hårdt, at det har været brugt som tænder – ”tinder” – på en rive.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik